नोटबंदी : विदेशी पासपोर्ट वाले पंजाबियों को लाखों का नुकसान, आरबीआई पुराने नोट नहीं ले रहा
शाहकोटमें रहने वाले विजय कुमार के पास ब्रिटिश पासपोर्ट है। वह जनवरी में ब्रिटेन से लौटे हैं। जाने से पहले घर में ही 2 लाख रुपये का कैश रख गए थे। अब वापस आए हैं तो पांच सौ के नोट इनवेलिड हो चुके थे। वह सोमवार को दिल्ली के कनाट प्लेस में आरबीआई ऑफिस पहुंचे। लंबी लाइन में खड़े होने के बाद जब काउंटर पर पहुंचे तो स्टाफ ने सरकार का ऑर्डर दिखा दिया। इसमें लिखा है : विदेशी पासपोर्ट धारकों की करंसी नहीं बदली जाएगी। उधर, जालंधर में सीए राजेश आनंद कहते हैं - हमारे पास हफ्ते में 2-3 लोग ही जाते हैं जो कनाडा, अमरीका या फिर ब्रिटेन का पासपोर्ट होने के चलते नोट बदलने पर ये सलाह मांगते हैं कि कैसे आरबीआई के सामने अपना केस रखें। सीए अश्वनी जिंदल ने ये कहकर लोगों की समस्या बताई कि नियम के अनुसार जिसके पास इंडियन पासपोर्ट है, वो नोटबंदी के दौरान विदेश में था तो वापस आकर पैसा जमा कर सकता है।
नोटबंदी के दौरान सरकार ने साफ कर दिया था कि 50 दिन बाद जिन लोगों के पास नोट होंगे वो अपने टैक्सेशन के डाक्यूमेंट्स, एड्रेस पैसा जमा करवाने पाने का कारण विदेश में होने का सबूत दे जाएं। सरकार 31 मार्च तक नोट बदल देगी। दिक्कत ये है कि आरबीआई के बाहर लंबी कतारें लगी हैं। दूसरे, वो लोग बुरे फंसे हैं जिनके पासपोर्ट विदेशी हैं। कनाडा से आए विक्रम आनंद के पास 1 लाख रुपये के नोट थे। उनके नोट आरबीआई नहीं बदले हैं। माडल टाउन में रहने वाले यूएस पासपोर्ट होल्डर आदित्य कुमार डेड़ लाख रुपये चेंज नहीं करवा पा रहे हैं।
फिल्लौर में रहने वाली पुष्पा रानी 3 जनवरी को यूएस से लौटी हैं। उनके पास भारतीय पासपोर्ट है। उन्होंने कहा - मैं 24 हजार रुपये बदलने दिल्ली गई। वहां इतनी लंबी कतार थी कि लोग सुबह 4 बजे ही आकर खड़े थे। पता चला कि डेडलाइन 2 बजे तक ही होेती है। मैंने बगैर नोट बदले ही वापस आने का फैसला किया। आस्ट्रेलिया से आए रवि ने 55 हजार रुपये की करंसी वापस करनी थी। उसने कहा कि इतनी लंबी कतार थी कि 3 घंटे लगे काउंटर तक जाने में। बंगलादेश काम करने गए थे.... उमर सिंह। उनके पास 23 हजार वेल्यू के 5 सौ वाले नोट थे। उन्होंने कहा कि मैं दोस्त के घर रुका हूं। वजह - पहले दिन नोट बदलने को बारी नहीं आई थी।
विदेशी पासपोर्ट होने का नुकसान
जिनलोगों के पास विदेशी पासपोर्ट हैं, अब वह भारतीय नागरिक नहीं हैं। उन्हें पर्सन आफ इंडियन ओरीजन का दर्जा सरकार देती है। उन्हें नोटबंदी के दौरान विदेश में होने के बावजूद पुराने नोट आरबीआई में जमा कराने के हक नहीं है।
एनआरआईज़को फायदा
जोलोग विदेश में हैं लेकिन उनके पास आज भी भारतीय पासपोर्ट है, उन्हें अप्रवासी भारतीय का दर्जा प्राप्त है। वह लोग 8 नवंबर से लेकर 31 दिसंबर तक नोटबंदी के दौरान विदेश में होने का सबूत देते हैं। ये वीजा पासपोर्ट की एयरपोर्ट स्टांप से क्लियर हो जाता है। ये कितना भी पैसा हो, उसके सोर्स का सबूत देकर जमा कर सकते हैं। टैक्स रिटर्न भी सरकार देखती है।
मुसीबत
hin_Deva hin_Deva hin_Deva hin_Deva hin_Deva hin_Deva hin_Deva hin_Deva kas_Deva